ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0658/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % του κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για την Ανδαλουσία;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0114/99

υποβολή: Gerhard Schmid (PSE) προς την Επιτροπή

(2 Φεβρουαρίου 1999)

Θέμα: Ανάγκες για τη νοσοκομειακή περίθαλψη παιδιών

Σε όλα τα κράτη μέλη της ΕΕ υπάρχουν στοιχεία σχετικά με τις απαιτούμενες κλίνες για ασθενείς. Ωστόσο, στη Γερμανία δεν υπάρχουν στοιχεία για τη νοσοκομειακή περίθαλψη των παιδιών.

Διαθέτει η Επιτροπή αριθμητικά στοιχεία σχετικά με τις διαθέσιμες κλίνες στα νοσοκομεία για τα παιδιά στα επιμέρους κράτη μέλη καθώς και σχετικά με τα έγγραφα τεκμηρίωσης από τα οποία έχουν εξακριβωθεί τα στοιχεία αυτά;

Απάντηση του κ. Flynn εξ ονόματος της Επιτροπής

(4 Μαρτίου 1999)

Η Επιτροπή βρίσκεται στη δυσάρεστη θέση να ενημερώσει τον κ. βουλευτή ότι δεν διαθέτει στοιχεία σχετικά με τον αριθμό των παιδιατρικών κλινών που είναι διαθέσιμες στα κράτη μέλη.

Οι κοινοτικές στατιστικές σχετικά με τις νοσοκομειακές κλίνες, οι οποίες καταρτίζονται βάσει των στοιχείων που παρέχουν ετήσια τα κράτη μέλη, αφορούν τον αριθμό των κλινών σε μη ψυχιατρικά και σε ψυχιατρικά νοσηλευτικά ιδρύματα, δεδομένου ότι υπάρχουν σημαντικές διαφορές στον ορισμό των διαφόρων τύπων κλινών. Οι στατιστικές δείχνουν μία καθοδική τάση του αριθμού των κλινών σε όλα τα κράτη μέλη. Πιο ακριβείς πληροφορίες θα δοθούν μέσω του σχεδίου Eucomp που χρηματοδοτείται στο πλαίσιο του προγράμματος για την παρακολούθηση της υγείας και το οποίο έχει ως στόχο να περιγράψει την οργάνωση των συστημάτων υγείας και των νοσοκομείων στα κράτη μέλη.
ΓΡΑΠΤΗ ΕΡΩΤΗΣΗ E-0440/99

υποβολή: Glyn Ford (PSE) προς την Επιτροπή

(4 Μαρτίου 1999)

Θέμα: Κανόνες για τα λόμπι

Σκέπτεται η Επιτροπή να ζητήσει από τις εταιρείες της Ευρωπαϊκής Ένωσης να συμπεριλάβουν στο εξής στις ετήσιες εκθέσεις τους στοιχεία που να αναφέρουν προς ποιούς ασκούν λόμπι καθώς και τα ποσά που δαπανούν σε αυτή την δραστηριότητα; Τούτο θα ευθυγράμμιζε την ΕΕ προς τα προβλεπόμενα από τον ομοσπονδιακό Νόμο των ΗΠΑ όσον αφορά τους κανόνες για τα λόμπι.

Απάντηση του κ. Santer εξ ονόματος της Επιτροπής

(1 Απριλίου 1999)

Η υποχρέωση των αμερικανικών εταιριών να αναφέρουν τις δραστηριότητές τους για την δημιουργία λόμπι καθώς και τα ποσά που δαπανούν σε αυτές τις δραστηριότητες απορρέει από το σύστημα καταχώρισης που εφαρμόζεται σε όλους τους οργανισμούς που ασκούν λόμπι στις αμερικάνικες ομοσπονδιακές αρχές.

μως, το σύστημα αυτό καταχώρισης δεν ανταποκρίνεται στην στάση της Επιτροπής η οποία βασίζεται στο άνοιγμα προς όλες τις ομάδες συμφερόντων και η οποία διαβεβαιώνει τις ομάδες αυτές για την ίση μεταχείριση και συνιστά μάλλον ένα σύστημα αυτοελέγχου.

Σ' αυτό το πλαίσιο, η Επιτροπή δεν προβλέπει τη λήψη μέτρων που θα σήμαιναν σημαντικές αλλαγές στην πολιτική που ακολουθεί.
ΓΡΑΠΤΗ ΕΡΩΤΗΣΗ E-0535/99

υποβολή: Daniel Varela Suanzes-Carpegna (PPE) προς την Επιτροπή

(12 Μαρτίου 1999)

Θέμα: Βιομηχανία κονσερβοποίησης αλιευτικών προïόντων και υδατοκαλλιέργεια στην Ευρωπαïκή Ένωση

Στη συνεδρίαση της ολομέλειας του Ιουνίου 1998 το Ευρωπαϊκό Κοινοβούλιο συζήτησε και ενέκρινε την έκθεση πρωτοβουλίας σχετικά με τη βιομηχανία κονσερβοποίησης αλιευτικών προϊόντων και την υδατοκαλλιέργεια στην Ευρωπαϊκή Ένωση (A4-0137/98)(1), με την οποία, μεταξύ άλλων, ζητούσε από την Επιτροπή να προωθήσει και να στηρίξει χρηματοδοτικά τα καινοτόμα μέτρα και την έρευνα νέων συστημάτων παραγωγής, νέα προϊόντα, τη μεταποίηση ειδών που δεν διαθέτουν σήμερα εμπορική αξία, καθώς και νέα παρασκευάσματα και τυποποιήσεις.

Μπορεί η Επιτροπή να μας πληροφορήσει τί μέτρα έχουν ληφθεί για την εφαρμογή των όσων ζήτησε το Ευρωπαϊκό Κοινοβούλιο;

(1) ΕΕ C 210 της 6.7.1998, σελ. 295.
ΓΡΑΠΤΗ ΕΡΩΤΗΣΗ E-0549/99

υποβολή: Αλέξανδρος Αλαβάνος (GUE/NGL) προς την Επιτροπή

(12 Μαρτίου 1999)

Θέμα: Αντικατάσταση ποικιλιών καπνού "Τσεμπέλια" και "Μαύρα" στην Ελλάδα

Η Επιτροπή κατέθεσε πρόταση για την αντικατάσταση των ποικιλιών καπνού Τσεμπέλια και Μαύρα, που καλλιεργούνται σε ορισμένες από τις πιο φτωχές και άγονες περιοχές της Ελλάδας και όπου δεν υπάρχουν εναλλακτικές δυνατότητες απασχόλησης, με άλλες ποικιλίες. Οι καπνοπαραγωγοί των περιοχών αυτών, στην περίπτωση που υιοθετηθεί η πρόταση, θα αναγκασθούν να εγκαταλείψουν την καλλιέργεια αφού λόγω των εδαφοκλιματολογικών και άλλων συνθηκών δεν έχουν τη δυνατότητα να στραφούν σε άλλες ποικιλίες. Τα δε επιχειρήματα της Επιτροπής ότι οι ποικιλίες Τσεμπέλια και Μαύρα δεν είναι εμπορεύσιμες δεν ευσταθούν, διότι τα καπνά αυτά εξάγονται σχεδόν στο σύνολό τους στις ανατολικές χώρες.

Ερωτάται η Επιτροπή: Προτίθεται να αποσύρει την πρότασή της για παύση της καλλιέργειας των ποικιλιών Τσεμπέλια και Μαύρα στην Ελλάδα, που πλήττει τους καπνοπαραγωγούς;

Απάντηση του κ. Fischler εξ ονόματος της Επιτροπής

(21 Απριλίου 1999)

Η πρόταση της Επιτροπής που προβλέπει μεταφορές ορισμένων ομάδων ποικιλιών που αντιμετωπίζουν δυσκολίες διάθεσης στην αγορά προς άλλες ποικιλίες με περισσότερο εξασφαλισμένη διάθεση στην αγορά και για τις οποίες οι παραγωγοί θα επιτύχουν πλέον συμφέρουσες τιμές υποβλήθηκε με βάση διαθέσιμες πληροφορίες κατά την περίοδο εκείνη, οι οποίες, εξάλλου, περιλαμβάνονται στην έκθεση(1) που υποβλήθηκε στο Ευρωπαϊκό Κοινοβούλιο και στο Συμβούλιο.

Επιπροσθέτως, μία μεγάλη ποσότητα καπνού της ομάδας V, όπως αναφέρει το Αξιότιμο Μέλος του Κοινοβουλίου, εξάγεται προς χώρες της Ανατολικής Ευρώπης. Είναι αρκετά γνωστό ότι η παραγωγή των ποικιλιών αυτών βρίσκεται εκ νέου σε άνοδο ενώ δεν μπορούν να υπάρξουν μακροπρόθεσμες προβλέψεις για τη διάθεσή της στην αγορά.

Μετά από διαβούλευση με τις ελληνικές αρχές, η Επιτροπή δέχθηκε να προτείνει μία περιορισμένη μεταφορά ποικιλιών Μαύρα και Τσεμπέλια μέχρι το έτος 2001 (ήτοι διατήρηση 11.000 τόνων της παραγωγής τους) και να προβεί σε επανεξέταση της κατάστασης για την περίοδο μετά την ημερομηνία αυτή.

(1) COM(96)554 τελικό.
ΓΡΑΠΤΗ ΕΡΩΤΗΣΗ E-0504/99

υποβολή: Ursula Stenzel (PPE) προς την Επιτροπή

(8 Μαρτίου 1999)

Θέμα: Πρόγραμμα LEONARDO

Η σύμβαση με την εταιρεία AGENOR ως γραφείου τεχνικής στήριξης για το Πρόγραμμα LEONARDO δεν παρατάθηκε από την Επιτροπή.

1. Μπορεί να αναφέρει η Επιτροπή για ποιό λόγο έχει απορρίψει επίμονα κάθε είδος κατηγορίας και σχετικές επερωτήσεις που αφορούν τη διαχείριση του LEONARDO;

2. Μπορεί να διευκρινίσει η Επιτροπή πως κατέληξε στο συμπέρασμα ότι δεν υπήρχε καμία συνάφεια από πλευράς ποινικού δικαίου ως προς τις ατασθαλίες κατά τη διαχείριση του LEONARDO, μολονότι η UCLAF διαπίστωσε ότι προκήθηκαν σημαντικές ζημίες στην Κοινότητα;

3. Τι πιστεύει η Επιτροπή όσον αφορά την εντύπωση που έχει δημιουργηθεί ότι ο έλεγχος της Επιτροπής στο ΤΑΒ (Γραφείο Τεχνικής Βοήθειας) για το LEONARDO (AGENOR) δεν διενεργήθηκε επαρκώς και με ευσυνειδησία;

Απάντηση της κ. Cresson εξ ονόματος της Επιτροπής

(7 Μαΐου 1999)

1. Το γραφείο τεχνικής βοήθειας (BAT) για το Leonardo αποτέλεσε αντικείμενο ετήσιων λογιστικών ελέγχων από τη διατάκτρια γενική διεύθυνση, οι οποίοι είχαν οδηγήσει στη μη επιστροφή των δαπανών που θεωρήθηκαν μη επιλέξιμες. Επίσης έγινε λογιστικός έλεγχος από την υπηρεσία Δημοσιονομικού Ελέγχου της Επιτροπής, μετά το τέλος του οποίου η υπηρεσία συνέστησε να μην ανανεωθεί η σύμβαση με την εταιρία Agenor χωρίς τροποποίηση και ριζική και σφαιρική βελτίωση της διαχείρισης του BAT (καθώς και να αντικατασταθεί ο διευθυντής). Στο μεταξύ, η σύμβαση με την εταιρία παρατάθηκε, με την προσθήκη ενισχυμένων ρητρών, μόνο για δύο διαδοχικές περιόδους διάρκειας τεσσάρων μηνών, από τις οποίες η τελευταία έληξε στις 31 Ιανουαρίου 1999. Οι εν λόγω έλεγχοι δεν έθεσαν υπό αμφισβήτηση το ίδιο το πρόγραμμα αλλά ιδίως την εσωτερική λειτουργία του γραφείου που βοηθούσε την Επιτροπή.

2. Η ολοκλήρωση της έκθεσης ελέγχου της υπηρεσίας Δημοσιονομικού Ελέγχου με τις απαντήσεις της διατάκτριας γενικής διεύθυνσης έγινε το Δεκέμβριο του 1998. Η Επιτροπή δεν κατέληξε στο συμπέρασμα που υπέδειξε ο κ. βουλευτής. Πράγματι, προσέφυγε στις δικαστικές αρχές στις 10 Φεβρουαρίου 1999 (Εισαγγελία Βρυξελλών) για να τις ενημερώσει για τα τέσσερα περιστατικά που μπορούν χαρακτηριστούν ως ποινικά αδικήματα (δύο από αυτά είχαν προκαλέσει την άρνηση επιστροφής των δαπανών από τη διατάκτρια γενική διεύθυνση ύστερα από τους δικούς της ελέγχους).

3. Τα δύο πρώτα έτη η διατάκτρια γενική διεύθυνση προχώρησε στο τέλος του κάθε έτους σε λογιστικό έλεγχο μετά το πέρας του οποίου οι δαπάνες που κρίθηκαν ως μη αιτιολογημένες δεν επιστράφηκαν στην εταιρία Agenor. Επίσης, το τρίτο έτος έκανε έλεγχο η υπηρεσία Δημοσιονομικού Ελέγχου της Επιτροπής. Εκ των υστέρων, μετά το πέρας των ελέγχων, η Επιτροπή κατά την πρώτη προσωρινή παράταση της σύμβασης είχε ενισχύσει διάφορες διατάξεις της σύμβασης με την Agenor. Τέλος, δεν ανανέωσε τη σύμβαση για τέταρτο έτος και δεν θα ανανέωνε τη σύμβαση που έληγε στις 31 Ιανουαρίου 1999 αν μια αναδιάρθρωση του BAT, την οποία είχε ζητήσει από την Agenor, δεν είχε δώσει τη βεβαιότητα ότι οι δυσλειτουργίες που διαπιστώθηκαν δεν θα επαναλαμβάνονταν.
ΓΡΑΠΤΗ ΕΡΩΤΗΣΗ E-0696/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Πότε θα αντικατασταθούν τα στοιχεία του 1994 από αυτά του 1997 για τις περιφέρειες που επιδιώκουν να χαρακτηρισθούν ως "περιφέρειες του στόχου 1";

Απάντηση του κ. de Silguy εξόνόματος της Επιτροπής

(19 Απριλίου 1999)

Οι εκτιμήσεις του περιφερειακού ακαθάριστου εγχώριου προϊόντος (ΑΕγχΠ) ανά κάτοικο, εκφραζόμενες σε μονάδες αγοραστικής δύναμης, όσον αφορά το έτος 1997 πρέπει να καταστούν διαθέσιμες το Δεκέμβριο 1999.

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ αρ θ. 874/99 του James NICHOLSON Πρωτοβουλία RETEX II - Βόρειος Ιρλανδία



Επίσημη Εφημερίδα αριθ. C 370 της 21/12/1999 σ. 0134



ΓΡΑΠΤΗ ΕΡΩΤΗΣΗ E-0874/99 υποβολή: James Nicholson (PPE) προς την Επιτροπή (8 Απριλίου 1999) Θέμα: Πρωτοβουλία RETEX II - Βόρειος Ιρλανδία Τί πόροι έχουν διατεθεί για τη Βόρειο Ιρλανδία, κατά την τρέχουσα περίοδο προγραμματισμού, στο πλαίσιο της πρωτοβουλίας RETEX II;
ΓΡΑΠΤΗ ΕΡΩΤΗΣΗ E-0705/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στην Καστίλη και Λεόν για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ P-0653/99

υποβολή: Mark Watts (PSE) προς την Επιτροπή

(9 Μαρτίου 1999)

Θέμα: Νεογνά φώκιας στη Λευκή Θάλασσα, Ρωσία

Υπό το φως των στοιχείων του Διεθνούς Ταμείου Προστασίας των Ζώων (The Guardian, 2.3.1999), σύμφωνα με τα οποία δεν εφαρμόζεται η απαγόρευση της ΕΕ σχετικά με την εισαγωγή δέρματος νεογνών φώκιας, τί μέτρα προτίθεται να λάβει η Επιτροπή ούτως ώστε να θέσει τέρμα στην εν λόγω κατάχρηση;

Απάντηση της κας Bjerregaard εξ ονόματος της Επιτροπής

(8 Απριλίου 1999)

Τα αποδεικτικά στοιχεία τα οποία αναφέρει το Αξιότιμο Μέλος του Κοινοβουλίου δεν σχετίζονται με την επιβολή της κοινοτικής απαγόρευσης σε ό,τι αφορά τις εισαγωγές λευκών δερμάτων φώκιας δεδομένου ότι οι εξαγωγές αυτές αφορούν την Νορβηγία που φυσικά και δεν δεσμεύεται από την αντίστοιχη νομοθεσία.
ΓΡΑΠΤΗ ΕΡΩΤΗΣΗ P-1063/99

υποβολή: Marie-Paule Kestelijn-Sierens (ELDR) προς την Επιτροπή

(12 Απριλίου 1999)

Θέμα: Παράταση της μεταβατικής περιόδου για την επισήμανση σε διάφορες μονάδες μέτρησης που προβλέπει η οδηγία 80/181/ΕΟΚ

Σύμφωνα με την οδηγία 80/181/ΕΟΚ(1), από το έτος 2000, μόνο το μετρικό σύστημα θα μπορεί να χρησιμοποιείται στο έδαφος της Ένωσης για την απόδοση των μονάδων μέτρησης. Το Φεβρουάριο του 1999, η Επιτροπή ενέκρινε πρόταση με την οποία η μεταβατική περίοδος που προέβλεπε η οδηγία 80/181/ΕΟΚ παρατείνεται έως το έτος 2009.

Αυτή η ορθή, αν και καθυστερημένη, απόφαση της Επιτροπής εγείρει πολυάριθμα ερωτήματα μεταξύ των ενεχομένων τομέων, οι οποίοι εκφράζουν το φόβο ότι οι διαδικασίες που προϋποθέτει η οριστική έγκριση της πρότασης δεν θα έχουν περατωθεί προτού λήξει το 1999. Λίγους μόνο μήνες πριν από την έναρξη ισχύος των διατάξεων της οδηγίας 80/181/ΕΟΚ, δεν γνωρίζουμε ακόμη εάν θα δοθεί παράταση ή όχι.

Είναι σε θέση η Επιτροπή να αναφέρει τι θα συμβεί, σε περίπτωση που η πρόταση τροποποίησης της οδηγίας δεν θα έχει ακόμη εγκριθεί με τη λήξη του 1999; Θα τεθεί σε ισχύ η οδηγία ή προτίθεται η Επιτροπή να λάβει μέτρα που θα αναβάλλουν την εφαρμογή της;

Απάντηση του κ. Bangemann εξ ονόματος της Επιτροπής

(3 Μαΐου 1999)

Στις 4 Φεβρουαρίου 1999 η Επιτροπή υιοθέτησε την πρότασή της(2) για την τροποποίηση της οδηγίας 80/181/ΕΟΚ του Συμβουλίου της 20ής Δεκεμβρίου 1979 περί συγκλίσεως των νομοθεσιών των κρατών μελών των αναφερομένων στις μονάδες μετρήσεως και καταργήσεως της οδηγίας 71/354/ΕΟΚ, η οποία διαβιβάστηκε πάραυτα στο Ευρωπαϊκό Κοινοβούλιο και στο Συμβούλιο. Σύμφωνα με το άρθρο 100α της συνθήκης ΕΚ, δεν υπάρχει εναλλακτική μέθοδος αλλαγής των διατάξεων υφιστάμενης οδηγίας του Συμβουλίου, παρά μόνο με την κατάλληλη διαδικασία, εν προκειμένω δε την διαδικασία συναποφάσεως.

Αναγνωρίζοντας την σημασία της έγκαιρης υιοθέτησης της εν λόγω τροπολογίας καθώς και την σημασία που το στοιχείο αυτό έχει για τις επιχειρήσεις, και συμμεριζόμενη τις ανησυχίες του Αξιότιμου Μέλους του Κοινοβουλίου, η Επιτροπή καλεί το Ευρωπαϊκό Κοινοβούλιο και το Συμβούλιο να κινηθούν με ταχείς ρυθμούς ούτως ώστε η έγκριση της τροποποίησης να πραγματοποιηθεί πριν από τα τέλη του 1999.

Ωστόσο, σε περίπτωση που διαφανεί η αδυναμία μιας έγκαιρης έγκρισης, η Επιτροπή, από κοινού με τα κράτη μέλη, θα εξετάσει, ανάλογα με την μέχρι τότε πρόοδο της πρότασης, την λήψη κατάλληλων μέτρων για να αντιμετωπιστεί κάθε ενδεχόμενο κώλυμα μέχρι την τελική έγκριση.

(1) ΕΕ L 39 της 15.2.1980, σελ. 40.

(2) COM(99)40 τελικό.
ΓΡΑΠΤΗ ΕΡΩΤΗΣΗ E-0700/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στην Αραγωνία για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0662/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για τις Καναρίους Νήσους;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0298/99

υποβολή: Kenneth Coates (GUE/NGL) προς την Επιτροπή

(17 Φεβρουαρίου 1999)

Θέμα: Ιδιωτικές φυλακές

Η κατασκευή ιδιωτικών φυλακών έχει αποκτήσει διαστάσεις γενικότατης πολιτικής στις Ηνωμένες Πολιτείες της Αμερικής και εξαπλούται ήδη και στο Ηνωμένο Βασίλειο.

Σε ποιά κλίμακα επεκτείνεται η πολιτική αυτή εντός της Ευρωπαϊκής Ένωσης; Πόσες ιδιωτικές φυλακές έχουν ανοίξει σε κάθε κράτος μέλος; Ποιά είναι η αναλογία του προσωπικού τους σε σχέση με τη στελέχωση των αντιστοίχων κρατικών φυλακών; Τι στατιστικά στοιχεία υπάρχουν σχετικά με αυτοτραυματισμούς και αυτοκτονίες μεταξύ των κρατουμένων στα ιδρύματα αυτά;

Απάντηση της κ. Gradin εξ ονόματος της Επιτροπής

(24 Μαρτίου 1999)

Η Επιτροπή υπογραμμίζει την ανάγκη σεβασμού των ανθρώπινων δικαιωμάτων σύμφωνα με την Ευρωπαϊκή Σύμβαση περί προστασίας των δικαιωμάτων του ανθρώπου και πρότυπων κανόνων μεταχείρισης των κρατουμένων σε φυλακές, που εγκρίθηκε το 1973 από το Συμβούλιο της Ευρώπης.

Η Επιτροπή δεν διαθέτει πλήρη βάση δεδομένων σχετικά με ιδιωτικές φυλακές στην Ένωση. Το αξιότιμο μέλος του Κοινοβουλίου μπορεί να απευθυνθεί σε άλλους διεθνείς οργανισμούς, όπως το Συμβούλιο της Ευρώπης το οποίο δημοσιεύει τακτικά στατιστικά στοιχεία για την κατάσταση των φυλακών στην Ευρώπη.
ΓΡΑΠΤΗ ΕΡΩΤΗΣΗ E-0721/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Ποιές περιφέρειες εκτιμά η Επιτροπή ότι δεν θα χαρακτηρισθούν ως περιφέρειες του στόχου1 για την περίοδο αυτή στο Βέλγιο;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0659/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % του κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για την Αραγωνία;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ P-1111/99

υποβολή: Paul Rübig (PPE) προς την Επιτροπή

(15 Απριλίου 1999)

Θέμα: Ο ανταγωνισμός στην ενιαία αγορά του τομέα παραγωγής σανίδων σέρφινγκ

Στόχος των κανόνων της ΕΕ για τον ανταγωνισμό είναι η εξασφάλιση μιας ανταγωνιστικής ευρωπαϊκής εσωτερικής αγοράς και η αποτροπή των αρνητικών συνεπειών της κυριαρχίας μίας ή περισσότερων επιχειρήσεων στην Ενιαία Αγορά. Ένας μεγάλος αριθμός παραγωγών αποτελεί εγγύηση για τον ελέυθερο ανταγωνισμό, μεριμνά για την ελεύθερη πρόσβαση στην αγορά και εξασφαλίζει εξ ορισμού περισσότερες θέσεις εργασίας από ό,τι ένα μονοπώλιο ή ένα ολιγοπώλιο.

Σύμφωνα με πληροφορίες που πηγάζουν από τη Γερμανία, ο τομέας παραγωγής σανίδων σέρφινγκ χαρακτηρίζεται από αυξανόμενη συγκέντρωση αγοράς μετά την εξαγορά μεμονωμένων παραγωγών εταιρειών.

Πώς εκτιμά η Επιτροπή την κατάσταση στην αγορά σανίδων σέρφινγκ και ποιά μερίδια συμμετοχής στην αγορά θεωρεί ως βάση για κάθε μεμονωμένο παραγωγό (ενδεχομένως χωρίς να τους κατονομάζει αλλά αναφέροντας τη χώρα προέλευσης);

Ποιά σχέδια εξαγοράς δηλώθηκαν στις αρχές ανταγωνισμού κατά τη διάρκεια των τελευταίων έξι μηνών;

Προκύπτει από όλα αυτά η ανάγκη ανάληψης δράσης εκ μέρους της Επιτροπής και, αν ναι, σε ποιες ενέργειες προχωρεί ή σχεδιάζει να προχωρήσει;

Απάντηση του κ. Van Miert εξ ονόματος της Επιτροπής

(6 Μαΐου 1999)

Σύμφωνα με τους ευρωπαϊκούς κανόνες ελέγχου περί συγκεντρώσεων επιχειρήσεων (κανονισμός (ΕΟΚ) 4064/89 του Συμβουλίου της 21ης Δεκεμβρίου 1989 για τον έλεγχο των συγκεντρώσεων μεταξύ επιχειρήσεων(1)), η Επιτροπή πρέπει να ενημερώνεται μόνο για μεγάλες συγκεντρώσεις όπως η συγχώνευση, η απορρόφηση και οι κοινές επιχειρήσεις που έχουν κοινοτική διάσταση. Η συγκέντρωση έχει κοινοτική διάσταση όταν ο κύκλος εργασιών των συγκεκριμένων επιχειρήσεων υπερβαίνει το όριο που προβλέπει ο κανονισμός. Κανονικά, ο συνολικός παγκόσμιος κύκλος εργασιών των συγκεκριμένων επιχειρήσεων θα πρέπει να ξεπερνάει τα 5 δισεκατομμύρια ευρώ και ο κοινοτικός κύκλος εργασιών δύο τουλάχιστον επιχειρήσεων θα πρέπει να ξεπερνάει τα 250 εκατομμύρια ευρώ. Συγκεντρώσεις που δεν υπερβαίνουν αυτά τα όρια υπάγονται στη δικαιοδοσία των αρχών για τον ανταγωνισμό του εκάστοτε κράτους μέλους, όπως για παράδειγμα της Bundeskartellamt στη Γερμανία. τσι γίνεται στις περισσότερες περιπτώσεις συγκεντρώσεων.

Η Επιτροπή δεν είχε ως τώρα την ευκαιρία να εξετάσει εις βάθος την αγορά των ιστιοσανίδων (σέρφινγκ). Η Επιτροπή δεν ενημερώθηκε για καμία εξαγορά όσον αφορά τον τομέα παραγωγής ιστιοσανίδων τους τελευταίους έξι μήνες και δεν έλαβε κανένα στοιχείο που να βεβαιώνει ότι η συγκέντρωση στον τομέα αυτό έπρεπε να γίνει σύμφωνα με τον κανονισμό ΕΟΚ αριθ. 4064/89 του Συμβουλίου. Επομένως, δεν θα πραγματοποιηθεί έλεγχος περί συγκεντρώσεως στον τομέα αυτό. Πιθανόν, οι εθνικές αρχές περί ανταγωνισμού να γνωρίζουν παρόμοιες περιπτώσεις και να μπορούν να δώσουν χρήσιμες πληροφορίες για το θέμα αυτό.

(1) ΕΕ L 395 της 30.12.1989.